Naša domovina u kojoj smo se rodili i u kojoj živimo jest Republika Hrvatska.  
Simboli naše domovine su hrvatska zastava, grb i himna.  
Većinski narod u RH su Hrvati, a kod nas žive još i brojne nacionalne manjine.  
Govorimo hrvatskim jezikom i pišemo latiničnim pismom.  
Hrvatska je podijeljena na 21 županiju. U jednoj županiji ima više gradova i sela.  
Mi živimo u Vukovarsko -srijemskoj županiji. Središte naše županije jest grad Vukovar.  
  
Imamo i jednu posebnu županiju koja se zove Grad Zagreb. Zasebna je zato što je Zagreb najveći i glavni grad RH.  
Zagreb je zdravstveno, kulturno, obrazovno i političko središte Hrvatske.  
No, vi to već sve znate, vidjela sam po vašim radovima koje mi šaljete.  
Možda ste bili u Zagrebu?  
I ako jeste i ako niste jedno je sigurno - naš glavni grad je prekrasan, kao i cijela naša domovina.  
Svaki čovjek voli i poštuje svoju domovinu, njezina sela i gradove, ljude, jezik i pismo.  
Kako kaže ona prekrasna pjesma koju ste imali za naučiti iz glazbenog:  
„Moja domovina,  
Ima snagu zlatnog žita,  
Ima oči boje mora,  
Moja zemlja Hrvatska!“  
Ja mislim da je Hrvatska najljepša zemlja na svijetu.  
Ne samo zato što ima najljepše gradove i sela, oranice, planine, brežuljke i more, nego zato što sam se u njoj rodila, kao i vi. U njoj sam rasla, učila hodati, govoriti, išla u školu, u njoj su mi obitelj, prijatelji i moji učenici.  
Nadam se da i vi mislite kao i ja.  
Najljepša je zemlja Hrvatska!  
  
Vaš današnji zadatak jest u bilježnicu napisati naslov  
GLAVNI GRAD HRVATSKE  
a zatim napisati velikim slovima, preko cijele stranice: ZAGREB.  
Slova ukrasite kako god želite, možete koristiti bojice ili kolaž, škare i ljepilo.  
Važno je da ukrasite onako kako se vama sviđa i da bude šareno.  
  
Veselim se vašim radovima!